pacman (Magyar)/Tips and tricks (Magyar) - ArchWiki

Jump to content

# pacman (Magyar)/Tips and tricks (Magyar)

From ArchWiki
< Pacman (Magyar)
Fordítás állapota: Ez az oldal az angol pacman/Tips and tricks című oldal magyar nyelvre lefordított változata. Utolsó fordítás dátuma: 2026.03.20. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- Mirrors (Magyar)
- Creating packages (Magyar)

Tekintse meg a Core utilities (Magyar) és a Bash (Magyar) című oldalakat olyan általános módszerekért, amelyek segítségével rugalmasabbá teheti a javasolt tippek elvégzését vagy magát a pacman szoftvercsomag-kezelő használatát.

## Karbantartás

Megjegyzés Az alábbi szakaszokban a comm parancs használata helyett (amely a sort parancs segítségével rendezett bemenetet igényel) Ön használhatja a `grep -Fxf` vagy a `grep -Fxvf` parancsot is.

Tekintse meg a System maintenance című oldalt is.

### Szoftvercsomagok kilistázása

#### Kilistázás a nem használatban lévő szoftvercsomag-tárolókból

Az alapértelmezés szerint a `pacman.conf` fájlban felsorolt szoftvercsomag-tárolók a szoftvercsomagok szinkronizálására, szoftvercsomagok megkeresésére, szoftvercsomagok feltelepítésére és a szoftvercsomagok frissítésére használhatók. Ez a használhatóság megváltoztatható a nagyobb sokoldalúság érdekében, például úgy, hogy az egyes szoftvercsomag-tárolóakban egyedül keresni lehessen[1]:

    /etc/pacman.conf

    ...
    [multilib]
    Usage = Sync Search
    ...

Tekintse meg a pacman.conf(5) § REPOSITORY SECTIONS leírást a man súgón belül.

#### Kilistázás szoftvercsomag-verzió megjelenítésével

Előfordulhat olyan alkalom, amikor Ön a szoftvercsomagok verziójával együtt szeretné megjeleníteni a számítógépre feltelepített szoftvercsomagok listáját. Ez hasznos a hibajelentésnél vagy a feltelepített szoftvercsomagok megtárgyalásánál.

- Az összes, a felhasználó által szándékosan feltelepített szoftvercsomag kilistázása: `pacman -Qe`
- Az összes olyan szoftvercsomag kilistázása amely szoftvercsomag tagja a `csoport` nevű szoftvercsomag csoportnak: `pacman -Sg csoport`
- Az összes idegen szoftvercsomag kilistázása (általában manuálisan letöltött és telepített, vagy a szoftvercsomag-tárolókból eltávolított szoftvercsomagok): `pacman -Qm`
- Az összes natív szoftvercsomag kilistázása (a szinkronizációs adatbázisból telepítve): `pacman -Qn`
- Az összes, a felhasználó által szándékosan feltelepített natív szoftvercsomag listázása (azaz jelen van a szinkronizációs adatbázisban), amely szoftvercsomagok nem közvetlen vagy opcionális szoftvercsomag-függőségek a számítógépen: `pacman -Qent`
- Szoftvercsomagok kilistázása reguláris kifejezés alapján: `pacman -Qs regex`
- Szoftvercsomag kilistázása reguláris kifejezés alapján, egyéni kimeneti formátummal. (Hogy működhessen, szükséges az expac szoftvercsomag megléte a számítógépen): `expac -s "%-30n %v" regex`

#### Kilistázás szoftvercsomagméret megjelenítésével

Amennyiben Ön helyet szeretne felszabadítani a számítógép adathordozóján, akkor a legnagyobb méretű szoftvercsomagok azonosítása hasznos lehet. Erre kettő lehetőség van: Az egyes szoftvercsomagok méreteinek kilistázása, vagy a szoftvercsomagok és a hozzájuk tartozó szoftvercsomag-függőségek méreteinek a kilistázása.

##### Minden egyes szoftvercsomag kilistázása

A következő parancs kilistázza az összes számítógépre feltelepített szoftvercsomag nevét úgy, hogy a listában szerepelni fog az egyes szoftvercsomagok mérete is:

    $ LC_ALL=C.UTF-8 pacman -Qi | awk '/^Name/{name=$3} /^Installed Size/{print $4$5, name}' | LC_ALL=C.UTF-8 sort -h

##### Szoftvercsomagok kilistázása a méreteikkel és a szoftvercsomag-függőségeikkel együtt

Annak érdekében, hogy a szoftvercsomagok kilistázásra kerüljenek a szoftvercsomagok méreteivel és a szoftvercsomagokhoz tartozó szoftvercsomag-függőségeikkel együtt:

- Telepítse az expac szoftvercsomagot, és futtassa az `expac -H M '%m\t%n' | sort -h` parancsot.
- Futtassa a pacgraphAUR programot a `-c` opcióval.

A több szoftvercsomag letöltési méretének felsorolása érdekében futtassa a következő parancsot. (Ha Ön fel kívánja soroltatni az összes szoftvercsomagot, akkor hagyja üresen a `szoftvercsomagnevek` mezőt.) :

    $ expac -S -H M '%k\t%n' szoftvercsomagnevek

Azon szoftvercsomagok felsorolása mérettel és leírással együtt amelyek a felhasználó által szándékosan lettek feltelepítve, de amelyek nincsenek benne sem a base meta szoftvercsomagban, sem az xorg szoftvercsomagcsoportban:

    $ expac -H M "%011m\t%-20n\t%10d" $(comm -23 <(pacman -Qqen | sort) <({ pacman -Qqg xorg; expac -l '\n' '%E' base; } | sort -u)) | sort -n

A letöltési mérettel együtt a frissítésre megjelölt szoftvercsomagok felsorolása:

    $ expac -S -H M '%k\t%n' $(pacman -Qqu) | sort -sh

Szoftvercsomag(ok)hoz tartozó opcionális szoftvercsomag-függőségek felsorolása:

    $ expac -S "%o" szoftvercsomagnevek

#### Szoftvercsomagok kilistázása dátum alapján

Az expac használatával futtassa a következő parancsot a 20 legutoljára feltelepített szoftvercsomag kilistázása érdekében:

    $ expac --timefmt='%Y-%m-%d %T' '%l\t%n' | sort | tail -n 20

Illetve, az epoch időpont óta (1970-01-01 UTC) eltelt másodpercekkel történő kilistázás:

    $ expac --timefmt=%s '%l\t%n' | sort -n | tail -n 20

#### Azon szoftvercsomagok kilistázása amelyek nincsenek benne egy meghatározott csoportban, szoftvercsomag-tárolóban vagy metaszoftvercsomagban

Megjegyzés A szoftvercsomag-függőségként feltelepített, de már egyetlen feltelepített szoftvercsomag által sem igényelt szoftvercsomagok listájának megtekintése érdekében tekintse meg a #Nem használt (elárvult) szoftvercsomagok eltávolítása című leírást ezen az oldalon.

Azon szoftvercsomagok kilistázása amelyeket a felhasználó szándékosan telepített fel, de nem részei a base metaszoftvercsomagnak:

    $ comm -23 <(pacman -Qqe | sort) <(expac -l '\n' '%E' base | sort)

Azon szoftvercsomagok kilistázása amelyeket a felhasználó szándékosan telepített fel, de nem részei a base metaszoftvercsomagnak vagy az xorg szoftvercsomagcsoportnak:

    $ comm -23 <(pacman -Qqe | sort) <({ pacman -Qqg xorg; expac -l '\n' '%E' base; } | sort -u)

Az összes feltelepített, más szoftvercsomagok által nem igényelt, valamint nem a base metacsomag vagy az xorg szoftvercsomagcsoport részét képező szoftvercsomagok kilistázása:

    $ comm -23 <(pacman -Qqt | sort) <({ pacman -Qqg xorg; echo base; } | sort -u)

Ahogy fentebb, de leírásokkal:

    $ expac -H M '%-20n\t%10d' $(comm -23 <(pacman -Qqt | sort) <({ pacman -Qqg xorg; echo base; } | sort -u))

Az összes feltelepített szoftvercsomag kilistázása, amelyek nincsenek benne a megadott repo_name szoftvercsomag-tárolóban (egyszerre több szoftvercsomag-tároló is ellenőrizhető):

    $ comm -23 <(pacman -Qq | sort) <(pacman -Sql repo_name | sort)

Az összes feltelepített szoftvercsomag kilistázása érdekében, amelyek benne vannak a repo_name szoftvercsomag-tárolóban (egyszerre több szoftvercsomag-tároló is ellenőrizhető):

    $ comm -12 <(pacman -Qq | sort) <(pacman -Sql repo_name | sort)

Az összes Arch Linux ISO lemezképfájlon megtalálható, de nem a base metaszoftvercsomag részét képező szoftvercsomag kilistázása:

    $ comm -23 <(curl https://gitlab.archlinux.org/archlinux/archiso/-/raw/master/configs/releng/packages.x86_64) <(expac -l '\n' '%E' base | sort)

Tipp Alternatívaként használja a moreutils szoftvercsomagból származó `combine` parancsot (a `comm` helyett), amelynek szintaxisa könnyebben megjegyezhető. Részletekért tekintse meg a combine(1) man súgót.

#### Fejlesztés alatt lévő szoftvercsomagok kilistázása

Az összes fejlesztés alatt lévő (tehát nem stabil) szoftvercsomag listázása érdekében futtassa a következő parancsot:

    $ pacman -Qq | grep -Ee '-(bzr|cvs|darcs|git|hg|svn)$'

#### Egy bizonyos szoftvercsomaghoz tartozó szoftvercsomag-függőségek kilistázása

Egy bizonyos szoftvercsomaghoz tartozó szoftvercsomag-függőségek listáját a legegyszerűbben úgy lehet megjeleníteni, hogy Ön futtatja a következő parancsot:

    $ pacman -Qi szoftvercsomagnév

Az automatizálás érdekében, Ön használja inkább az expac parancsot a hibára hajlamos pacman-kimenet feldolgozása helyett:

    $ expac -S '%D' szoftvercsomagnév

#### Szoftvercsomagok kilistázása a szoftvercsomagokhoz tartozó opcionális szoftvercsomag-függőségeikkel együtt

A számítógépre explicit módon feltelepített szoftvercsomagok opcionális szoftvercsomag-függőségeinek kilistázása érdekében futtassa a következő parancsot:

    $ LC_ALL=C.UTF-8 pacman -Qei | sed '/^[^NO ]/d;/None$/d' | awk 'BEGIN{RS=ORS="\n\n";FS=OFS="\n\\S"} /Optional Deps/ {print $1"\nO"$2}'

Az expac parancs segítségével ugyanez elvégezhető alternatív módon a következőképpen:

    $ expac -d '\n\n' -l '\n\t' -Q '%n\n\t%O' $(pacman -Qeq)

Futtassa a következő parancsot annak érdekében, hogy ki legyenek listázva a szoftvercsomagok, miközben a listán ki lesznek hagyva azok az opcionális szoftvercsomag-függőségek, amelyek már fel lettek telepítve a számítógépre:

    $ LC_ALL=C.UTF-8 pacman -Qei | sed '/^[^NO ]/d;/None$/d' | awk 'BEGIN{RS=ORS="\n\n";FS=OFS="\n\\S"} /Optional Deps/ {print $1"\nO"$2}' | sed 's/^Optional Deps   ://;/\[installed\]$/d;s/\s\+/ /'

### Szoftvercsomagok böngészése

A számítógépre feltelepített összes szoftvercsomag böngészése az egyes szoftvercsomagok azonnali előnézetével:

    $ pacman -Qq | fzf --preview 'pacman -Qil {}' --layout=reverse --bind 'enter:execute(pacman -Qil {} | less)'

A fenti parancsban az fzf szerepel, amely kétpaneles nézetet jelenít meg. A baloldali panelen az összes szoftvercsomag látható, a jobboldali panelen pedig a szoftvercsomag információi láthatóak.

A szoftvercsomagok listájának szűrése érdekében Ön begépelheti a szükséges betűket. A navigáláshoz használja a nyílbillentyűket (vagy a `Ctrl-j`/`Ctrl-k` billentyűkombinációkat). Nyomja meg az `Enter` billentyűt annak érdekében, hogy a szoftvercsomag információi megjelenjenek a less alatt.

Az fzf használatával az összes, a pacman által jelenleg ismert szoftvercsomag (telepített és még nem telepített) hasonló módon történő böngészése érdekében, használja a következő parancsot:

    $ pacman -Slq | fzf --preview 'pacman -Si {}' --layout=reverse

A navigációs billentyűkiosztás ugyanaz, azonban az `Enter` nem ugyanúgy fog működni.

### Szoftvercsomaghoz tartozó fájlok kilistázása a fájlok méreteivel együtt

Ennek a parancsnak a futtatása akkor lehet hasznos, amikor Ön azt tapasztalja, hogy egy adott szoftvercsomag hatalmas mennyiségű helyet foglal el, és szeretné megtudni, hogy vajon melyik fájlok teszik ki ennek a helyfoglalásnak a legnagyobb részét.

    $ pacman -Qlq szoftvercsomagnév | grep -v '/$' | xargs -r du -h | sort -h

### Azon fájlok beazonosítása amelyek egyik szoftvercsomag tulajdonában se nincsenek

Amennyiben az Ön számítógépén olyan fájlok vannak, amely fájlokat nem birtokol egyetlen szoftvercsomag sem (ez gyakori eset, amikor Ön nem a szoftvercsomag-kezelőt használja a szoftver telepítéséhez), akkor érdemes lehet megkeresni az ilyen fájlokat, hogy eltávolíthassa őket a számítógépről.

Egyik módszer az, hogy felsorolja az összes releváns fájlt, majd összeveti őket a pacman segítségével:

    # (export LC_ALL=C.UTF-8; comm -13 <(pacman -Qlq | sed 's,/$,,' | sort) <(find /etc /usr /opt -path /usr/lib/modules -prune -o -print | sort))

Tipp A lostfiles szkript hasonló lépéseket hajt végre, de egy kiterjedt tiltólistát is tartalmaz, amely eltávolítja a gyakori téves találatokat a kimenetből.

### Szoftvercsomagok által létrehozott, de a szoftvercsomagok által nem tulajdonolt fájlok követése

A legtöbb rendszer a szokásos működés során az idő múlásával összegyűjt több szellemfájlt, például állapotfájlokat, naplófájlokat, indexfájlokat stb.

A pacutils szoftvercsomagban lévő `pacreport` alkalmazás használható ezen nem tulajdonolt fájlok és a nem tulajdonol fájlok társításainak a követésére a `/etc/pacreport.conf` segítségével. (Részletek a pacreport(1) § FILES súgóban).

Egy példa így nézhet ki (rövidítve):

    /etc/pacreport.conf

    [Options]
    IgnoreUnowned = usr/share/applications/mimeinfo.cache

    [PkgIgnoreUnowned]
    alsa-utils = var/lib/alsa/asound.state
    bluez = var/lib/bluetooth
    ca-certificates = etc/ca-certificates/trust-source/*
    dbus = var/lib/dbus/machine-id
    glibc = etc/ld.so.cache
    grub = boot/grub/*
    linux = boot/initramfs-linux.img
    pacman = var/lib/pacman/local
    update-mime-database = usr/share/mime/magic

Ezután, amikor Ön a `pacreport --unowned-files` parancsot root felhasználóként használja, akkor minden nem tulajdonolt fájl felsorolásra kerül, amennyiben a kapcsolódó szoftvercsomag már nincs telepítve (vagy ha új fájlok jöttek létre).

Továbbá, az aconfmgr (aconfmgr-gitAUR) lehetővé teszi a módosított és elárvult fájlok követését egy beállításszkript segítségével.

### Nem használt (elárvult) szoftvercsomagok eltávolítása

Elárvultak (árvák) azok a szoftvercsomagok, amelyek szoftvercsomag-függőségként lettek feltelepítve a számítógépre (másik szoftvercsomagoknak a működés érdekében "függőségként" szükség volt rájuk), de a feltelepítés óta már a meglétüket egyetlen másik szoftvercsomag se nem igényli (nincs értelme a számítógépen a meglétüknek, mert már egyik szoftvercsomag se nem igényli őket, nincs rájuk szükség, egyik program se nem használja már őket).

Az idő múlásával az Ön számítógépén fel fognak halmozódni az ilyen szoftvercsomagok, akár azért, mert Ön szoftvercsomagokat távolít el a `pacman -R szoftvercsomagnév` használatával a `pacman -Rs szoftvercsomagnév` helyett, akár azért, mert szoftvercsomagokat telepít fel a számítógépre a makedepends megjelöléssel, vagy azért mert az újabb szoftvercsomagok verzióiban maguk a szoftvercsomagok eltávolítják a szoftvercsomag-függőségeket.

Az elárvult szoftvercsomagok és a beállításfájljaik rekurzív eltávolítása érdekében a következő parancsot kell lefuttatni:

    # pacman -Qdtq | pacman -Rns -

Ha nem található elárvult szoftvercsomag, akkor a kimenet a következő: `error: argument '-' specified with empty stdin`. Ez várható viselkedés, mivel nem lett átadva argumentum a `pacman -Rns` parancsnak. Amennyiben a második parancs elé az ifne(1) előtagot tesszük a moreutils szoftvercsomagból, akkor a hiba elkerülhető.

Ha van olyan szoftvercsomag a listában, amelyet Ön nem szeretne eltávolítani a számítógépről, akkor az elárvult szoftvercsomagok listájából kizárható a szóban forgó szoftvercsomag, amennyiben azt Ön szándékosan feltelepített szoftvercsomagként jelöli meg:

    # pacman -D --asexplicit szoftvercsomagnév

Megjegyzés A `-Qdt` argumentumok egyedül a valódi elárvult szoftvercsomagokat listázzak ki. Amennyiben Ön olyan szoftvercsomagokat is szeretne belefoglalni a listába, amelyeket egy másik szoftvercsomag opcionálisan igényel, akkor Ön kettőször adja át a `-t` kapcsolót (azaz `-Qdtt`).
Tipp Adja hozzá a `pacman -Qdt` parancsot egy pacman tranzakció utáni automatikus műveletindítóhoz annak érdekében, hogy értesítést kapjon, amikor egy tranzakció elárvult szoftvercsomagot eredményezett. Ez hasznos lehet annak jelzésére, amikor egy szoftvercsomag el lett távolítva egy szoftvercsomag-tárolóból, mivel minden eltávolított szoftvercsomag árva lesz a helyi telepítésben (kivéve, amikor szándékosan lett feltelepítve). Annak érdekében, hogy Ön elkerülje a `failed to execute command` hibákat, amikor nem található elárvult szoftvercsomag, használja a következő parancsot az `Exec` mezőben az automatikus műveletindítóban: `/usr/bin/bash -c "/usr/bin/pacman -Qdt || /usr/bin/echo '=> None found.'"`. A pacman-log-orphans-hookAUR szoftvercsomag biztosít ilyen automatikus műveletindítót részletesebb utasításokkal.

### További, felesleges szoftvercsomag detektálása

Bizonyos esetekben a fenti módszer nem fogja észlelni az összes lehetséges felesleges szoftvercsomagot. Például szoftvercsomag-függőségi ciklusok (más néven "körkörös szoftvercsomag-függőségek"), túlzott szoftvercsomag-függőségek (többszörösen teljesített függőségek esetén), egyes nem szándékosan megadott opcionális szoftvercsomagok, stb.

Az ilyen szoftvercsomagok észlelése érdekében a következő parancsot kell futtatni:

    $ pacman -Qqd | pacman -Rsu --print -

Ha az összes szoftvercsomagot egyszerre szeretné eltávolítani a listából, akkor futtassa a parancsot a `--print` argumentum nélkül.

Előfordulhat, hogy több szoftvercsomag is ugyanazt az elemet tartalmazza. Például létezhet több szoftvercsomag is, amely ttf betűkészletet tartalmaz. Az Ön saját preferenciájától függően előfordulhat, hogy Ön nem szeretné az összes ilyen szoftvercsomag meglétét a számítógépen.

A következő parancsot kell futtatni annak érdekében, hogy észlelve legyenek az azonos szoftvercsomag meglétét biztosító szoftvercsomagok:

    $ awk '/%(NAME|PROVIDES)%/{flag=1;next}/^$/{flag=0}flag{ printf "%s\t%s\n", FILENAME, $0}' /var/lib/pacman/local/*/desc  | sed 's%/var/lib/pacman/local/\(.*\)/desc%\1%g' | sort -k2 | uniq -Df1 | column -etN Package,Provides

Ellenőrizze le a fenti parancs kimenetét, és óvatosan távolítsa el azt a felesleges szoftvercsomagot, amelyre Önnek nincs szüksége.

### Létfontosságú szoftvercsomagokon kívüli minden más szoftvercsomag eltávolítása

Ha valaha szükséges a létfontosságú szoftvercsomagokon kívül az összes többi szoftvercsomag eltávolítása, akkor az egyik módszer az, hogy Ön a nem létfontosságú szoftvercsomagok telepítési okát szoftvercsomag-függőségként állítja be, majd eltávolítja az összes felesleges szoftvercsomag-függőségként használt szoftvercsomagot.

Először, minden "szándékosan feltelepített" szoftvercsomag esetében változtassa meg a telepítési okot "szoftvercsomag-függőségként feltelepítve" értékűre:

    # pacman -D --asdeps $(pacman -Qqe)

Ezután csak a létfontosságú szoftvercsomagok esetében változtassa meg a telepítési okot "szándékosan feltelepítve" értékűre, azoknál a szoftvercsomagoknál, amelyeket Ön nem szeretne eltávolítani. Mindezt annak érdekében kell tenni, hogy ne legyenek célpontok:

    # pacman -D --asexplicit base linux linux-firmware

Megjegyzés

- További szoftvercsomagokat is hozzá lehet adni a fenti parancshoz annak érdekében, hogy azok ne kerüljenek eltávolításra. Tekintse meg az Installation guide#Telepítse az alapvető szoftvercsomagokat című leírást a további információért azokról a szoftvercsomagokról, amelyek szükségesek lehetnek egy teljesen működőképes alaprendszerhez.
- Ez a művelet a boot loader szoftvercsomagot is kijelöli eltávolításra. Az operációs rendszernek továbbra is bootolhatónak kell lennie, de a bootolási paraméterek esetleg nem módosíthatók nélküle.

Végül, kövesse az utasításokat a #Nem használt (elárvult) szoftvercsomagok eltávolítása című leírásból annak érdekében, hogy Ön eltávolítsa az összes olyan szoftvercsomagot, amely "szoftvercsomag-függőségként van feltelepítve" a számítógépen.

### Több szoftvercsomag szoftvercsomag-függőségi listájának a kilistázása

A szoftvercsomag-függőségek ábécérendben vannak rendezve, és a duplikátumok eltávolításra kerülnek.

Megjegyzés Amennyiben csak a helyben feltelepített szoftvercsomagok fáját szeretné megjeleníteni, akkor használja a `pacman -Qi` parancsot.

    $ LC_ALL=C.UTF-8 pacman -Si packages | awk -F'[:<=>]' '/^Depends/ {print $2}' | xargs -n1 | sort -u

A fenti parancs alternatívájaként kilistázás az expac használatával:

    $ expac -l '\n' %E -S packages | sort -u

### Megváltozott biztonsági mentési fájlok listázása

Használja a következő parancsot azon pacman által követett beállításfájlok kilistázásához, amelyek felhasználói módosításokat tartalmazhatnak (azaz a PKGBUILD backup tömbben felsorolt fájlok), és amelyek felhasználói változtatásokat kaptak:

    # pacman -Qii | awk '/\[modified\]/ {print $(NF - 1)}'

A parancs root jogosultságokkal történő futtatása biztosítja, hogy a csak root által olvasható fájlok (például `/etc/sudoers`) is szerepeljenek a kimenetben.

A fenti parancs használható szelektív rendszermentés készítésekor, vagy amikor Ön egy rendszerbeállítást próbál meg egy másik számítógépre átültetni.

Tipp

- Tekintse meg a #Szoftvercsomagból származó összes megváltozott fájl kilistázása című leírást, ahol az összes, a pacman által ismert megváltozott fájl felsorolható, nem csak a biztonsági mentési fájlok.
- Tekintse meg az #Azon fájlok beazonosítása amelyek egyik szoftvercsomag tulajdonában se nincsenek című leírást, ahol a rendszer összes olyan fájlja listázható, amelyet a pacman nem követ.

### Biztonsági másolat létrehozása a pacman szoftvercsomag-adatbázisáról

A következő parancs használható a helyi pacman szoftvercsomag-adatbázis biztonsági mentésére:

    $ tar -cjf pacman_database.tar.bz2 /var/lib/pacman/local

Tárolja a biztonsági mentés gyanánt létrehozott pacman adatbázisfájlt egy vagy több offline adathordozón, például USB adathordozón, külső SSD adathordozón, külső HDD adathordozón, CD-R lemezen.

Az adatbázis a `pacman_database.tar.bz2` fájl áthelyezésével a `/` könyvtárba, majd a következő parancs végrehajtásával állítható vissza:

    # tar -xjvf pacman_database.tar.bz2

Megjegyzés Ha a pacman adatbázisfájlok megsérülnek, és Önnek nem áll rendelkezésére biztonsági mentés, akkor van némi remény az pacman adatbázis újjáépítésére. Tekintse meg az #A pacman helyi adatbázisának visszaállítása című leírást.
Tipp A pakbak-gitAUR szoftvercsomag egy parancsfájlt és egy systemd szolgáltatást biztosít a feladat automatizálására. A beállítás a `/etc/pakbak.conf` fájlban lehetséges.

### Változásnaplók egyszerű ellenőrzése

Amikor a karbantartók frissítik a szoftvercsomagokat, akkor a commitok gyakran hasznos megjegyzésekkel vannak ellátva. A felhasználók ezeket a megjegyzéseket gyorsan megtekinthetik a parancssorból a pacologAUR telepítésével. Ez a program a `pacolog szoftvercsomagnév` futtatásával felsorolja a hivatalos szoftvercsomag-tárolók vagy az AUR szoftvercsomag-tároló szoftvercsomagjaihoz tartozó legutóbbi commit üzeneteket.

## Telepítés és helyreállítás

Alternatív módok a szoftvercsomagok beszerzése érdekében és a szoftvercsomagok visszaállítása érdekében.

### Szoftvercsomagok számítógépre történő feltelepítése CD/DVD lemezről vagy USB adathordozóról

This article or section is a candidate for merging with #Egyedi helyi szoftvercsomag-tároló.

Notes: Használja példaként, és kerülje az ismétlést. (Discuss in Talk:Pacman (Magyar)/Tips and tricks (Magyar))

A szoftvercsomagok letöltése érdekében, vagy a szoftvercsomagcsoportok letöltése érdekében:

    # cd ~/Packages
    # pacman -Syw --cachedir "$PWD" base base-devel grub-bios xorg gimp
    # repo-add ./custom.db.tar.zst ./*.pkg.tar.zst

A pacman, amely alapértelmezés szerint a gazdagép telepítésére hivatkozik, nem fogja megfelelően feloldani és letölteni a meglévő szoftvercsomag-függőségeket. Azokban az esetekben, amikor minden szoftvercsomagra és szoftvercsomag-függőségre szükség van, akkor javasoljuk Önnek, hogy hozzon létre egy ideiglenes üres szoftvercsomag adatbázist, és hivatkozzon rá a `--dbpath` paranccsal:

    # mkdir /tmp/blankdb
    # pacman -Syw --cachedir "$PWD" --dbpath /tmp/blankdb base base-devel grub-bios xorg gimp
    # repo-add ./custom.db.tar.zst ./*.pkg.tar.zst

Ezután Ön kiírhatja a Packages könyvtárat egy optikai lemezre (pl. CD, DVD), vagy átmásolhatja egy USB adathordozóra, külső merevlemezre stb.

A számítógépre történő feltelepítés érdekében:

1. Csatolja fel az adathordozót:

Optikai lemezmeghajtó esetében:

    # mount --mkdir /dev/sr0 /mnt/repo

USB adathordozó, merevlemez, stb. esetében:

    # mount --mkdir /dev/sdxY /mnt/repo

2. Szerkessze a `pacman.conf` fájlt, és adja hozzá ezt a szoftvercsomag-tárolót az elsők közé (pl. extra, core stb.). Ez fontos. Ne csak a legalján lévőt kommentezze ki. Így biztosítható, hogy a CD/DVD/USB fájljai elsőbbséget élvezzenek a szabványos szoftvercsomag-tárolókban lévőkkel szemben:

    /etc/pacman.conf

    [custom]
    SigLevel = PackageRequired
    Server = file:///mnt/repo/Packages

3. Végül szinkronizálja a pacman szoftvercsomag adatbázist annak érdekében, hogy Ön használni tudja az új szoftvercsomag-tárolót:

    # pacman -Syu

### Egyedi helyi szoftvercsomag-tároló

Annak érdekében, hogy Ön létrehozzon egy szoftvercsomag-adatbázist egy személyes szoftvercsomag-tároló számára, használja a repo-add szkriptet, amely a pacman része. A használattal kapcsolatban további részletekért tekintse meg a `repo-add --help` parancsot. Egy szoftvercsomag-adatbázis egy tar fájl, amely opcionális esetben tömörítve van. Érvényes fájlkiterjesztések: .db vagy .files, amelyet a .tar, .tar.gz, .tar.bz2, .tar.xz, .tar.zst vagy .tar.Z archívum fájlkiterjesztés követ. A fájlnak nem kell léteznie, de minden szülőkönyvtárnak léteznie kell.

Az szoftvercsomag-adatbázishoz történő új szoftvercsomag hozzáadása érdekében, vagy az adatbázisban egy meglévő szoftvercsomag régi verziójának a lecserélése érekében, futtassa a következő parancsot:

    $ repo-add /path/to/repo.db.tar.zst /path/to/package-1.0-1-x86_64.pkg.tar.zst

Az szoftvercsomag-adatbázisnak és a szoftvercsomagoknak nem kell ugyanabban a könyvtárban lenniük a repo-add használatakor, de tartsa szem előtt, hogy amikor a pacman szoftvercsomag-kezelőt használja azzal az szoftvercsomag-adatbázissal, akkor együtt kell lenniük. Az összes elkészített szoftvercsomag egy könyvtárban való tárolása, amelyet a szoftvercsomag-tárolóba kíván felvenni, lehetővé teszi a shell globális kiterjesztésének használatát is annak érdekében, hogy egyszerre több szoftvercsomagot adjon hozzá vagy frissítsen az adatbázisban:

    $ repo-add /path/to/repo.db.tar.zst /path/to/*.pkg.tar.zst

Figyelmeztetés A repo-add a bejegyzéseket az adatbázishoz a parancssorban megadott sorrendben adja hozzáadja. Ha ugyanazon szoftvercsomag több verziója is érintett, akkor ügyelni kell arra, hogy a megfelelő verzió kerüljön utoljára hozzáadásra. Különösképpen vegye figyelembe, hogy a shell által használt lexikális sorrend a nyelvterületi beállítástól függ, és eltér a pacman által használt vercmp(8) sorrendtől.

Amennyiben Ön több architektúra támogatását szeretné biztosítani, akkor elővigyázatossági intézkedéseket kell tenni a hibák elkerülése érdekében. Minden architektúrának saját könyvtárstruktúrával kell rendelkeznie:

    $ tree ~/customrepo/ | sed "s/$(uname -m)/arch/g"

    /home/archie/customrepo/
    └── arch
        ├── customrepo.db -> customrepo.db.tar.zst
        ├── customrepo.db.tar.zst
        ├── customrepo.files -> customrepo.files.tar.zst
        ├── customrepo.files.tar.zst
        └── personal-website-git-b99cce0-1-arch.pkg.tar.zst

    1 directory, 5 files

A repo-add végrehajtható fájl ellenőrzi, hogy a szoftvercsomag megfelelő-e. Ha nem megfelelő a szoftvercsomag, akkor Ön a következőhöz hasonló hibaüzenetekbe fog beleütközni:

    ==> ERROR: '/home/archie/customrepo/arch/foo-arch.pkg.tar.zst' does not have a valid database archive extension.

A repo-remove parancsot a szoftvercsomagok szoftvercsomag-adatbázisból történő eltávolítására használják, azzal a különbséggel, hogy a parancssorban csak a szoftvercsomagok neveit kell megadni.

    $ repo-remove /path/to/repo.db.tar.zst szoftvercsomagnév

Miután a helyi szoftvercsomag-tároló adatbázisa létrejött, adja hozzá a szoftvercsomag-tárolót a `pacman.conf` fájlhoz minden olyan operációs rendszeren, amely használni fogja a szoftvercsomag-tárolót. Egy egyéni szoftvercsomag-tároló példája megtalálható a `pacman.conf` fájlban. A szoftvercsomag-tároló neve az adatbázisfájlnak a neve, a fájlkiterjesztés nélkül. Az előző példában a szoftvercsomag-tároló neve egyszerűen repo lenne. A szoftvercsomag-tároló helyét Ön linkelheti `file://` URL használatával, vagy HTTP protokollon keresztül a `http://localhost/path/to/directory` formában.

Amennyiben Ön szeretné, akkor adja hozzá az egyéni szoftvercsomag-tárolót a nem hivatalos felhasználói szoftvercsomag-tárolók listájához annak érdekében, hogy a közösség is profitálhasson belőle.

### Hálózaton megosztott pacman gyorsítótár

Tekintse meg a Package proxy cache című oldalt.

### Szoftvercsomag újraalkotása a fájlrendszerből

A fájlrendszerből való szoftvercsomag újraalkotásához használja a fakepkgAUR segédprogramot. A rendszerből származó fájlok változtatás nélkül kerülnek be, így minden módosítás jelen lesz az összeállított szoftvercsomagban. Ezért nem javasolt az újraalkotott szoftvercsomag terjesztése. Alternatívákért tekintse meg a ABS és Arch Linux Archive című oldalakat.

### Feltelepített szoftvercsomagok listája

Az összes szándékosan számítógépre feltelepített szoftvercsomag listájának megőrzése hasznos lehet az operációs rendszer biztonsági mentéséhez vagy egy új operációs rendszer telepítésének felgyorsításához:

    $ pacman -Qqe > pkglist.txt

Megjegyzés

- A `-t` kapcsolóval azok a szoftvercsomagok nem kerülnek felsorolásra, amelyeket más, szándékosan feltelepített szoftvercsomagok már igényelnek. Amennyiben Ön ebből a listából telepíti újra, akkor ezek települni fognak, de csak szoftvercsomag-függőség gyanánt.
- A `-n` kapcsolóval a külső szoftvercsomagok (pl. AUR szoftvercsomag-tárolóból származók) kimaradnak a listából.
- Használja a `comm -13 <(pacman -Qqdt | sort) <(pacman -Qqdtt | sort) > optdeplist.txt` parancsot a telepített opcionális szoftvercsomag-függőségek listájának létrehozásához, amelyeket újratelepíthet a `--asdeps` kapcsolóval.
- Használja a `pacman -Qqem > foreignpkglist.txt` parancsot az AUR szoftvercsomag-tárolóból és más külső forrásból származó, szándékosan feltelepített szoftvercsomagok listájának létrehozásához.

Az aktuális, szándékosan feltelepített szoftvercsomagok listájának naprakészen tartásához (például verziózott `/etc/` kombinációjával) beállíthat egy automatikus műveletindítót. Példa:

    [Trigger]
    Operation = Install
    Operation = Remove
    Type = Package
    Target = *

    [Action]
    When = PostTransaction
    Exec = /bin/sh -c '/usr/bin/pacman -Qqe > /etc/pkglist.txt'

### Install packages from a list

To install packages from a previously saved list of packages, while not reinstalling previously installed packages that are already up-to-date, run:

    # pacman -S --needed - < pkglist.txt

However, it is likely foreign packages such as from the AUR or installed locally are present in the list. To filter out from the list the foreign packages, the previous command line can be enriched as follows:

    # pacman -S --needed $(comm -12 <(pacman -Slq | sort) <(sort pkglist.txt))

Eventually, to make sure the installed packages of your system match the list and remove all the packages that are not mentioned in it:

    # pacman -Rsu $(comm -23 <(pacman -Qq | sort) <(sort pkglist.txt))

Tipp These tasks can be automated. See bacpacAUR, packupAUR, pacmanityAUR, and pugAUR for examples.

### Szoftvercsomagból származó összes megváltozott fájl kilistázása

If you are suspecting file corruption (e.g. by software/hardware failure), but are unsure if files were corrupted, you might want to compare with the hash sums in the packages. This can be done with pacutils:

    # paccheck --sha256sum --quiet

For recovery of the database see #Restore pacman's local database. The `mtree` files can also be extracted as .MTREE from the respective package files.

Megjegyzés This should not be used as is when suspecting malicious changes! In this case security precautions such as using a live medium and an independent source for the hash sums are advised.

### Összes szoftvercsomag újratelepítése

To reinstall all native packages, use:

    # pacman -Qqn | pacman -S -

Foreign (AUR) packages must be reinstalled separately; you can list them with `pacman -Qqm`.

Pacman preserves the installation reason by default.

Figyelmeztetés To force all packages to be overwritten, use `--overwrite=*`, though this should be an absolute last resort. See System maintenance#Avoid certain pacman commands.

### A pacman helyi adatbázisának visszaállítása

Tekintse meg a pacman/Restore local database című oldalt.

### Sérült telepítés helyreállítása meglévő telepítésből

Amennyiben Önnek sérült szoftvercsomagokkal sikerült elrontania egy feltelepített Arch operációs rendszert, akkor van lehetőség az összes szoftvercsomag újbóli feltelepítésérre. Ezáltal remélhetőleg ismét működőképessé tehető az Arch operációs rendszer (feltételezve, hogy a sérült Arch operációs rendszer gyökérkönyvtára a `/brokenArch` könyvtárba van felcsatolva).

    # pacman -S $(pacman -Qq --dbpath /brokenArch/var/lib/pacman) --root /brokenArch --dbpath /brokenArch/var/lib/pacman

### Távoli .pkg fájlokban lévő fájlok megtekintése

A paccat nevű program egy kis segédprogram, amely megkeresi, hogy melyik szoftvercsomag tartalmazza a megadott fájlt, letölti azt, majd kiírja a tartalmát. Ez használható konkrét fájlok olvasására, módosított fájlok visszaállítására eredeti állapotukba. Továbbá, használható fájlok kicsomagolására a szoftvercsomag feltelepítése nélkül.

Például, ha Ön szeretné megtekinteni a systemd szoftvercsomagban található `/etc/systemd/logind.conf` fájl tartalmát:

    $ paccat systemd etc/systemd/logind.conf

Vagy ha szeretné megtekinteni bármely szoftvercsomag által biztosított `archive.h` fájl tartalmát, akkor:

    $ paccat -F archive.h

A `bsdtar` segédprogram szintén használható a tartalom megjelenítésére:

    $ bsdtar -xOf /var/cache/pacman/pkg/systemd-250.4-2-x86_64.pkg.tar.zst etc/systemd/logind.conf

Vagy használhatja a vim szövegszerkesztőt az archívum böngészésére:

    $ vim /var/cache/pacman/pkg/systemd-250.4-2-x86_64.pkg.tar.zst

### Azon alkalmazások megkeresése, amelyek régebbi szoftvercsomagok függvénykönyvtárfájljait használják

A már futó folyamatok nem érzékelik automatikusan a frissítések által okozott változásokat. Ehelyett továbbra is a régi függvénykönyvtárfájlokat használják. Ez a viselkedés nem biztos, hogy kívánatos az Ön számára, mivel biztonsági sérülékenységekkel vagy más hibákkal, valamint verzió-összeférhetetlenséggel kapcsolatos problémákhoz vezethet.

A frissített függvénykönyvtárfájloktól függő folyamatok megtalálhatók a htop segítségével, amely kiemeli az érintett programok nevét, vagy egy lsof alapú kódrészlettel, amely a függvénykönyvtárfájlok nevét is megjeleníti:

    # lsof +c 0 | grep -w DEL | awk '1 { print $1 ": " $NF }' | sort -u

Ez a megoldás egyedül azokat a fájlokat fogja észlelni, amely fájlokat a futó folyamatok általában nyitva tartanak, ami gyakorlatilag a megosztott függvénykönyvtárfájlokra (`.so` fájlokra) korlátozza. Előfordulhat, hogy bizonyos szoftvercsomag-függőségeket nem érzékel, például a Java, vagy Python alkalmazásokét nem érzékeli.

### Egyedül a szükséges nyelvek tartalmának a feltelepítése

Számos szoftvercsomag dokumentációt is és nyelvi lefordításokat is több nyelven feltelepít a számítógépre. Léteznek olyan programok, amelyek ezeket a feleslegesen feltelepített lefordított fájlokat távolítják el a számítógépről. Például, létezik a localepurgeAUR, amely a szoftvercsomag feltelepítése után fut le, és törli a számítógépen nem szükséges nyelvterületi fájlokat. Egy elővigyázatosabb megközelítést kínál a `NoExtract` direktíva a `/etc/pacman.conf` fájlban, amely megakadályozza, hogy ezek a szükségtelen nyelvi fájlok egyáltalán ne is települjenek fel a számítógépünkre.

Megjegyzés Ahogy az Pacman#Fájlok kihagyása az operációs rendszerre történő feltelepítésből című leírásban el van magyarázva, "A későbbi szabályok felülírják a korábbiakat, és egy szabályt úgy lehet megtagadni, hogy Ön elé írja a `!` jelet (felkiáltójelet)".

Az összes súgófájlfordítás feltelepülésének megakadályozása érdekében – kivéve a C nyelvterületi fájljait – adja hozzá:

    NoExtract = usr/share/help/* !usr/share/help/C/*

Az összes HTML dokumentáció telepítésének megakadályozása érdekében adja hozzá:

    NoExtract = usr/share/gtk-doc/html/*
    NoExtract = usr/share/doc/HTML/*

Figyelmeztetés Néhány felhasználó megjegyezte, hogy az összes nyelvterületi fájlok (locale fájlok) eltávolítása nem várt következményekkel járt a dmenu, Steam esetében, sőt még Xorg alatt is. Az alábbi példa úgy van módosítva, hogy Ön elkerülje az ilyen problémákat: Egyedül az angol (US) fájlokat és a szükséges C locale fájlokat telepíti.

Adja hozzá (a szükségesek kivételével) a következőt a különféle locale fájlok feltelepülésének megakadályozása érdekében:

    NoExtract = usr/share/locale/* usr/share/X11/locale/*/* usr/share/i18n/locales/* opt/google/chrome/locales/* !usr/share/X11/locale/C/* !usr/share/X11/locale/en_US.UTF-8/*
    NoExtract = !usr/share/X11/locale/compose.dir !usr/share/X11/locale/iso8859-1/*
    NoExtract = !*locale*/en*/* !usr/share/*locale*/locale.*
    NoExtract = !usr/share/*locales/en_?? !usr/share/*locales/i18n* !usr/share/*locales/iso*
    NoExtract = usr/share/i18n/charmaps/* !usr/share/i18n/charmaps/UTF-8.gz !usr/share/i18n/charmaps/ANSI_X3.4-1968.gz
    NoExtract = !usr/share/*locales/trans*
    NoExtract = !usr/share/*locales/C !usr/share/*locales/POSIX

Az man page lefordítások feltelepülésének megakadályozása érdekében a következőt adja hozzá:

    NoExtract = usr/share/man/* !usr/share/man/man*

A vim-runtime nyelvi fájlok feltelepülésének megakadályozása érdekében a következőt adja hozzá:

    NoExtract = usr/share/vim/vim*/lang/*

Az Qt alkalmazásokban az angol tartalmon kívül minden más nyelvi tartalom telepítésének megakadályozása érdekében adja hozzá:

    NoExtract = usr/share/*/translations/*.qm !usr/share/*/translations/*en.qm usr/share/*/nls/*.qm usr/share/qt/phrasebooks/*.qph usr/share/qt/translations/*.pak !*/en-US.pak

Az Chromium és Electron alkalmazásokban az angol tartalmon kívül minden más nyelvi tartalom telepítésének megakadályozása érdekében adja hozzá:

    NoExtract = usr/share/*/locales/*.pak opt/*/locales/*.pak usr/lib/*/locales/*.pak !*/en-US.pak

A LibreOffice angol nyelvű súgófájlok feltelepülésének megakadályozása érdekében a következőt adja hozzá:

    NoExtract = usr/lib/libreoffice/help/en-US/*

Az OnlyOffice esetében az angol tartalmon kívül minden más nyelvi tartalom feltelepülésének a megakadályozása érdekében adja hozzá:

    NoExtract = opt/onlyoffice/desktopeditors/dictionaries/* !opt/onlyoffice/desktopeditors/dictionaries/en_US/*
    NoExtract = opt/onlyoffice/desktopeditors/editors/web-apps/apps/*/main/locale/* !*/en.json
    NoExtract = opt/onlyoffice/desktopeditors/editors/web-apps/apps/*/main/resources/help/*/* !*/help/en/*
    NoExtract = opt/onlyoffice/desktopeditors/editors/web-apps/apps/*/main/resources/symboltable/* !*/en.json
    NoExtract = opt/onlyoffice/desktopeditors/editors/web-apps/apps/documenteditor/forms/locale/* !*/en.json
    NoExtract = opt/onlyoffice/desktopeditors/editors/web-apps/apps/spreadsheeteditor/main/resources/formula-lang/* !*/en.json !*/en_desc.json
    NoExtract = opt/onlyoffice/desktopeditors/converter/empty/*/* !opt/onlyoffice/desktopeditors/converter/empty/en-US/*
    NoExtract = opt/onlyoffice/desktopeditors/converter/templates/*/* !opt/onlyoffice/desktopeditors/converter/templates/EN/*

Az iBus esetében az angol emoji szótáron kívül minden más nyelvi tartalom feltelepülésének megakadályozása érdekében adja hozzá a következőt:

    NoExtract = usr/share/ibus/dicts/emoji-*.dict !usr/share/ibus/dicts/emoji-en.dict

### Szoftvercsomagok feltelepítése rossz internetkapcsolat esetén

Amikor Ön rossz netkapcsolatról próbál feltelepíteni a számítógépre egy szoftvercsomagot (például vonaton próbálkozik a feltelepítéssel, vagy lassú mobiltelefonos netet használ), akkor használja a `--disable-download-timeout` opciót annak érdekében, hogy ezáltal csökkentse annak esélyét, hogy az alábbihoz hasonló hibákat kapjon:

    error: failed retrieving file […] Operation too slow. Less than 1 bytes/sec transferred the last 10 seconds

Illetve:

    error: failed retrieving file […] Operation timed out after 10014 milliseconds with 0 out of 0 bytes received

## Teljesítmény

### Letöltési sebességek

Szoftvercsomagok letöltésekor a pacman a tükörszervereket abban a sorrendben használja, ahogyan azok a `/etc/pacman.d/mirrorlist` fájlban szerepelnek. Az alapértelmezés szerint a lista tetején lévő tükörszerver azonban lehet, hogy nem a leggyorsabb az Ön számára. Gyorsabb tükörszerver kiválasztása érdekében tekintse meg a Tükörszerverek című oldalt.

A pacman szoftvercsomagokat letöltő sebessége tovább javítható a párhuzamos letöltések használatával, amely egy jelentős funkciókérés (FS#20056), és a pacman 6.0.0 verziójában került bevezetésre. Ez a lehetőség alapértelmezetten engedélyezve van a pacman 7.0.0 verziója óta.

A pacman beépített fájlletöltője helyett külön alkalmazás is használható a szoftvercsomagok letöltésére.

Még mielőtt Ön bármilyen módosításba belekezdene, minden esetben győződjön meg arról, hogy a legfrissebb pacman van feltelepítve a számítógépre.

    # pacman -Syu

#### wget

Ha Önnek erőteljesebb proxybeállításokra van szüksége, mint amilyen beállításokat a pacman beépített képességei biztosítanak, akkor a wget program nagyon hasznos.

A `wget` használatához először telepítse fel a számítógépre a wget nevű szoftvercsomagot, majd módosítsa a `/etc/pacman.conf` fájlt oly módon, hogy a következő sort kikommenteli a `[options]` szakaszban:

    XferCommand = /usr/bin/wget --passive-ftp --show-progress -c -q -N %u

Ahelyett, hogy a `wget` paramétereket kikommentelné a `/etc/pacman.conf` fájlban, módosíthatja közvetlenül a `wget` beállításfájlt is (a rendszerszintű fájl: `/etc/wgetrc`, a felhasználói fájlok pedig: `$HOME/.wgetrc`).

#### aria2

Az aria2 nevű program egy könnyűsúlyú, letöltést vezérlő segédprogram, amely támogatja a folytatható és szegmentált HTTP/HTTPS és FTP letöltéseket. Az aria2 lehetővé tesz egy Arch tükörszerverhez történő több és egyidejű HTTP/HTTPS és FTP kapcsolat létrehozását, ami a fájlletöltései és szoftvercsomagok letöltési sebességének a megnövekedését eredményezheti.

Telepítse fel a számítógépre az aria2 nevű szoftvercsomagot, majd szerkessze a `/etc/pacman.conf` fájlt oly módon, hogy az alábbi sort hozzáadja az `[options]` szekcióhoz:

    XferCommand = /usr/bin/aria2c --allow-overwrite=true --continue=true --file-allocation=none --log-level=error --max-tries=2 --max-connection-per-server=2 --max-file-not-found=5 --min-split-size=5M --no-conf --remote-time=true --summary-interval=60 --timeout=5 --dir=/ --out %o %u

Tipp Ez az alternatív beállítás a pacman aria2 programmal való használatához megpróbálja egyszerűsíteni a beállítást, és további beállítási lehetőségeket ad hozzá.

A használt aria2c opciókért tekintse meg az aria2c(1) § OPTIONS man súgót.

- `-d, --dir`: Az a könyvtár, ahová a pacman által meghatározott letöltött fájl(ok) kerülnek.
- `-o, --out`: A letöltött fájl(ok) kimeneti neve.
- `%o`: Változó, amely a pacman által meghatározott helyi fájlneve(ke)t jelöli.
- `%u`: Változó, amely a pacman által meghatározott letöltési URL címet jelöli.

#### Egyéb alkalmazások

Léteznek más letöltőalkalmazások is, amelyeket Ön a pacman programmal együtt használhat. Íme ezek és a hozzájuk tartozó XferCommand beállítások:

- `snarf`: `XferCommand = /usr/bin/snarf -N %u`
- `lftp`: `XferCommand = /usr/bin/lftp -c pget %u`
- `axel`: `XferCommand = /usr/bin/axel -n 2 -v -a -o %o %u`
- `hget`: `XferCommand = /usr/bin/hget %u -n 2 -skip-tls false` (Kérjük, további információkért olvassa el a dokumentációt a Github projektoldalon.)
- `saldl`: `XferCommand = /usr/bin/saldl -c6 -l4 -s2m -o %o %u` (Kérjük, további információkért olvassa el a dokumentációt a projektoldalon.)

## Segédprogramok

Tipp Sok (nem támogatott) AUR segédprogram pacman burkolóként (pacman wrapper) is működik, amelyek közül néhány grafikus felhasználói felülettel rendelkezik.

- isfree — Egy Bash szkript a nem szabad szoftvercsomagok kilistázására. A Parabola feketelistáján alapul.

  https://github.com/leo-arch/isfree || isfreeAUR

- Lostfiles — Szkriptfájl, amely beazonosítja a szoftvercsomaghoz nem tartozó fájlokat.

  https://github.com/graysky2/lostfiles || lostfiles

- pacutils — Segédfüggvénykönyvtár a libalpm-alapú programok számára.

  https://github.com/andrewgregory/pacutils || pacutils

- pkgfile — Segédprogram, amely megkeresi, hogy melyik szoftvercsomag birtokol egy bizonyos fájlt.

  https://github.com/falconindy/pkgfile || pkgfile

- pkgtop — Interaktív szoftvercsomag-kezelő program és erőforrás-figyelő program, amelyet GNU/Linux számára lett tervezve.

  https://github.com/orhun/pkgtop || pkgtop-gitAUR

- repoctl — Segédprogram a helyi szoftvercsomag-tárolók kezelésének a segítésére.

  https://github.com/cassava/repoctl || repoctlAUR

- repose — Arch Linux szoftvercsomag-tárolót építő segédprogram.

  https://github.com/vodik/repose || repose

- snap-pac — A pacman automatikusan a snapper programot használja elő pillanatkép és utópillanatkép létrehozására, mint az openSUSE YaST.

  https://github.com/wesbarnett/snap-pac || snap-pac

- vrms-arch — Egy virtuális Richard M. Stallman, amely megmondja, hogy mely nem szabad szoftvercsomagok vannak feltelepítve a számítógépre.

  https://github.com/orospakr/vrms-arch || vrms-arch-gitAUR

### Grafikus felhasználói felülettel rendelkező segédprogramok

Figyelmeztetés A PackageKit alapértelmezés szerint megnyitja a rendszerengedélyeket, és egyébként általános használatra nem ajánlott. Tekintse meg az FS#50459 és FS#57943 hibával kapcsolatos bejegyzéseket.

- Discover — Qt 5 -alapú alkalmazáskezelő, amely a PackageKit-et használja, C++/QML nyelven írták. Támogatja az AppStream metadatát, a Flatpak-ot és a firmware frissítéseket. A plasma része.

  https://apps.kde.org/discover/ || discover

- GNOME PackageKit — GTK 3 -alapú szoftvercsomag-kezelő, amely a PackageKit-et használja. C programozási nyelven lett megírva.

  https://freedesktop.org/software/PackageKit/ || gnome-packagekit

- pcurses — Curses TUI pacman burkoló (wrapper). C++ programozási nyelven lett megírva.

  https://github.com/schuay/pcurses || pcursesAUR

- tkPacman — Tk pacman burkoló (wrapper). Tcl programozási nyelven lett megírva.

  https://sourceforge.net/projects/tkpacman || tkpacmanAUR

Category:

- Package manager (Magyar)

Hidden category:

- Pages or sections flagged with Template:Merge

pacman (Magyar)/Tips and tricks (Magyar)
Add topic